TV3

TV3 on Eestis tegutsev eratelekanal. Kanal sai praeguse nime 1996. aastal, kui ühe omaniku kätte läksid seni eraldi tegutsenud EVTV ja RTV. RTV oli lühend Reklaamitelevisiooni nimest (hakkas saateid näitama Eesti Televisiooni programmis 21. septembril 1992). EVTV ja RTV edastasid oma programmi samal levikanalil, millel varem oli tegutsenud endine Venemaa Televisioon. EVTV oli eetris esmaspäeviti, kolmapäeviti, reedeti ja pühapäeviti ning RTV oli eetris teisipäeviti, neljapäeviti ja laupäeviti. 1. augustil 2017 lahkus TV3 vabalevist. Eratelekanalite konkurentsitihedal turul olid tegevad Kanal 2, Tipp TV (Jüri Makarov), TV1 (ja oli perekond Sõnajala omanduses) ning EVTV koos RTV-ga. Jaanuaris 1996 ühinesid kaks viimast TV3 kaubamärgi alla. Kui seni olid telejaamad kuulunud omamaistele omanikele, siis TV3 omanike hulgas oli 42 protsendiga ka norralaste Kinnevik Modern Times Group. Sellega muutus ka saatekava ja formaat sarnasemaks Rootsi, Norra, Läti või Leedu sama omaniku omanduses olevate kanalitega. Kuulumine rahvusvahelisele firmale andis läbi kuulumise Viasati rahvusvahelisse võrku võimaluse tuua ekraanile suurte kontsernide (nt MGM) toodangut. Selle arvel kärbiti omasaadete tootmist. Paljude alustatud seriaalide näitamine on piirdunud ainult poolte hooaegadega ja siis on need saatekavas asendatud "uutega". Juba aastaid on kahe tegutsema jäänud ülemaalise eratelekanali jõupositsioon olnud üsna muutumatu. Kanal 2 kaotas nii vaatajareitingutes kui ka reklaamirahas ja oli mitu aastat kahjumis (kokku suurusjärgus 100 miljonit krooni). TV3 seevastu näitas keskeltläbi 30 miljoni kroonist (2003) või suuremat tulu aasta kohta. Vaatajareitinguis toimus muutus 2006. kevadel, kui TV3 saadetel tekkis probleeme vaadatavuselt esikümne hulka jõudmisega. Augustis muudeti "Seitsmeste uudiste" formaati ning toodi eetrisse uued uudistesaatejuhid Irmeli Karja ja Urmas Liiv, kuid ka see ei taganud oodatud edu, mis mängiti maha juba mais, kui uudistesaade muutus 25 minuti asemel 32–35-minutiseks, et teha keset uudistesaadet reklaamimipausi (lühema kestuse korral ei lubanud seadus katkestust teha). 4. oktoobril lahkus töölt kuus aastat programmidirektori tööd teinud Jüri Pihel. Sel ajaperioodil ei jõudnud TV3 saated ega filmid vaadatavuse esikümne hulka, milles figureerisid ainult ETV ja Kanal 2. TV3-s pandi hooajal 2006/2007 rõhku mängufilmide näitamisele, populaarsust kogusid sellised kvaliteetsarjad nagu "Dr. House" ("House, M.D.") ja "Põgenemine" ("Prison Break"). Seoses Eesti üleminekuga digitelevisioonile hakkas 2008. aasta aprillis tegutsema TV3 digitaalne sõsarkanal TV6, mis näitab ka paljusid seni TV3 kavas olnud sarju. Anna otsib meest Buduaar Eesti otsib superstaari Hommikuköök Kaua võib Keno Loto Kohver Koosolek Kõik mängus! Kättemaksukontor Kõige naljakamad koduvideod Laser Laulumäng Märgatud Eestis Naabrist parem Normanni show Nurgakivi Omakohus Padjaklubi Peetri köök Puhka Eestis Rahaauk Rahvabänd Randevuu Reisijaht #pind Raport Sind otsides Seitsmesed uudised Stop Summ Teekond iseendani Telejazz Mittetäielik nimekiri saadetest ja sarjadest, mis on vanad, või mis pole enam esmaeetris 100 sekundit Brigaad 3 (2007–2008) Cinemania (1993–2006), saatejuht Rein Oks Eesti nõiad Elu keset linna (2012–2013) Elu veinimõisas Faktuaalne kaamera Haara mikker Kahvel (1998–2002, 2005–2007) Kes tahab saada miljonäriks (2002–2008) Kodu keset linna (2003–2006, 2007–2011) Kälimehed Ment (2012–2013, kolm hooaega) Stiilipäevik Unistuste agentuur V.E.R.I. (EVTV 1995–1996, TV3 1997) Vilde tee (2009–2010) Võta või jäta (2007–2013) 2002–2009 2011–2015 2015-2019 2019- https://pluss.postimees.ee/4050289/providence-equity-partners-ostis-tv3 Vabalevist lahkub ka TV3 Postimees, 21. juuni 2017 (vaadatud 21.06.2018) Inna-Katrin Hein (4. jaanuar 2007). "«Cinemania» lõpetas koos Rein Oksa imagomuutusega". Postimees. Vaadatud 9. septembril 2021. TV3 koduleht